Screenshot: Facebook

POČETKOM ljeta osoba s nadimkom "MR. Nobody" otvorila je stranicu na Facebooku na koju je postavljala fotografije djevojaka i djevojčica s područja istočne Hrvatske nazivajući ih pogrdnim nazivima. Osvanulo je tada više grupa s nazivima "Vinkovačke drolje, "Vinkovačke kurve", i slično, a kako je Facebook gasio stranicu po stranicu tako su otvarane nove.



S obzirom da je osoba postavljala na stranicu fotografije koja je skidala s Facebook profila djevojaka policija nije mogla ništa učiniti, već su roditelji maloljetnih djevojaka ili one ako su prešle 18. morali podnijeti privatne tužbe kako bi se počinitelja gonilo. No, to nisu učinili.



Početkom listopada ponovno je otvorena grupa na kojoj sada Mr. Nobody uz fotografije djevojaka objavljuje i linkove na njihove profile. Uz neke piše i "cijena po satu".



"Ekipa, Pozdrav! Kao što i sami možete viditi, vratili smo se. Imali smo kratkotrajnu pauzu,no to sad više i nije bitno.



NOVO!



Novo što ćemo promijeniti je objava fotografija,drugim riječima uz svaku droljetinu će biti njezin LINK PROFILA.



NEMA GAŠENJA!", poručio je Mr. Nobody prilikom otvaranja profila.

Tekst se nastavlja ispod oglasa

Grupa je prijavljena Facebook administratorima.



Policija je u lipnju objavila savjete roditeljima i djeci na koje ponovno podsjećamo.



Savjeti roditeljima:

ukoliko vaše dijete ima otvoren profil na nekoj društvenoj mreži i vi otvorite profil na istoj mreži i budite prijatelj svom djetetu;

ako se ne znate koristiti društvenom mrežom neka vas vaše dijete pouči tome;

objasnite djeci da su osim njihovih prijatelja korisnici društvenih mreža i osobe koje mogu imati loše namjere te da stoga ne objavljuju osobne podatke koji se lako mogu zlouporabiti;

budite sigurni da vaše dijete razumije osnove sigurnosti i privatnosti na internetu;

savjetujte svom djetetu da mu prijatelji budu osobe koje poznaje u stvarnom životu, odnosno, da oprezno prihvaća zahtjeve za novim prijateljstvima;

povremeno zajedno s djecom prokomentirajte aktivnosti na društvenoj mreži, neka vaša djeca znaju da ste zainteresirani i za njihov virtualni život;

djeca nerijetko putem društvenih mreža igraju igrice od kojih neke mogu stvarati nerealnu sliku o stvarnim životnim situacijama (primjerice: učestalo dobivanje čipova na poker igrici može dijete potaknuti na razne igre sreću i klađenja u stvarnom životu); prekomjerno provođenje vremena u igranju igrica i komunikaciji putem društvenih mreža može izazvati stvarnu ovisnost i bitno utjecati na kvalitetu djetetova života;

na svim društvenim mrežama postoje sigurnosni mehanizmi koji služe zaštiti svih korisnika - naučite se koristiti njima; obično se pokraj svake poruke, posta, objavljene fotografije nalazi link klikom na koji možete prijaviti neprimjereni sadržaj; moderatori ili administratori mreže će razmotriti vašu primjedbu i ukloniti s mreže neprimjereni sadržaj; autor, odnosno osoba koja je objavila sporni sadržaj, neće znati tko je prijavio sporni sadržaj;

također, na većini društvenih mreža postoji sigurnosna opcija blokiranja određenih korisnika;



Savjeti mladim korisnicima: